Leis an straighlich a bha ann mun deach a’ chiad cho-dhùn­adh a dhubhadh ás, saoil a bheil daoine a’ tuigsinn car son a tha na còraichean seilge cho cud­rom­ach do na Ratharsaich, ’s car son a b’ fheàirrde a’ choimh­earsnachd air fad iad a bhith aig na croitearan seach aig compan­aidh còrr agus 250 mìle gu deas? “Se an diofar an seo gu bheil na croitearan a’ fuireach ann agus tha iad fhèin ’nam pàirt den choimh­earsnachd. Tha eòlas fad-bheatha aig feadhainn dhiubh air obair an fhearainn, a chaidh ionnsachadh o’n athraichean, a bha ’nan luchd-gabhail air an fhearann romhpasan. Neo-ar-thaing nach bi na h-amasan ’s na prìomhachasan againn ann am barrachd co-rèite ri ar nàbaidh­ean na bhios aig gnìomhachas comeirsealta 250 mìle air falbh.